text: রূপমঞ্জরী ঘোষ (ইংরাজী: Dr. Rupamanjari Ghosh) হচ্ছেন উত্তরপ্রদেশস্থিত শিব নদের বিশ্ববিদ্যালয়ের উপাচার্য৷ নতুন দিল্লীস্থ জওহরলাল নেহরু বিশ্ববিদ্যালয়ের "স্কুল অব ফিজিকাল সায়েন্স"য়ে তিনি একজন পদার্থ বিজ্ঞানের অধ্যাপক এবং ডিন ছিলেন৷ তাঁর গবেষণাক্ষেত্রের মূল বিষয়সমূহ হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান৷
  
  শিক্ষা এবং কর্মজীবন
  রূপমঞ্জুরী ঘোষ হচ্ছেন একজন গবেষক, শিক্ষক, বক্তা এবং একজন শিক্ষা প্রশাসক৷ তিনি কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে পদার্থ বিজ্ঞানে স্নাতক এবং স্নাতকোত্তর ডিগ্রী অর্জন করেছিলেন। তারপর নিউইয়র্কের রচেষ্টার বিশ্ববিদ্যালয় থেকে কোয়ান্টাম অপটিকসে ডক্টরেট ডিগ্রী লাভ করেন। তিনির গবেষণার বিচরণক্ষেত্র হচ্ছে পরীক্ষামূলক এবং তাত্ত্বিক কোয়ান্টাম আলোকবিজ্ঞান, লেজার পদার্থ বিজ্ঞান, অরৈখিক আলোকবিজ্ঞান, এবং কোয়ান্টাম তথ্য, কোয়ান্টাম পরিমাপন এবং চুম্বকীয়-আলোকবিজ্ঞান। প্রফেসর লিওনার্ড মেণ্ডেলের সাথে দ্বি-ফোটন ইন্টারফারেন্স বিষয়ে সম্পন্ন করা অগ্রগণ্য কর্মই কোয়ান্টাম অপটিকস এবং কোয়ান্টাম তথ্যের এক নতুন দিকের সূচনা করেছে।  ডক্টরেট ডিগ্রী সম্পূর্ণ করে উঠে তিনি ভারতে চলে আসেন এবং জওহরলাল নেহরু বিশ্ববিদ্যালয়ের স্কুল অব ফিজিকল সায়েন্সেসয়ে যোগদান করেন। সেখানে তিনি কয়েকটি গুরুত্বপূর্ণ পদের কার্যনির্বাহ করেন। 
  
  ২০১২ সালে তিনি শিব নদের বিশ্ববিদ্যালয়ের স্কুল অব ন্যাচরাল সায়েন্সের প্রতিষ্ঠাতা সঞ্চালক হিসাবে যোগদান করেন। বিগত বছরে তিনি প্রতিষ্ঠানটির লক্ষ্য এবং উদ্দেশ্যসমূহ নতুনভাবে গড়ে দিয়েছেন। ২০১৬ সালে তিনি শিক্ষা প্রতিষ্ঠানটির উপাচার্যের পদে অধিষ্ঠিত হন। বিজ্ঞান এবং বিজ্ঞানের গবেষণাক্ষেত্রে উল্লেখযোগ্য অগ্রণী অবদান দেওয়া ছাড়াও তিনি নবম এবং দশম শ্রেণীর জন্য NCERT প্রস্তুত করা বিজ্ঞান বিষয়ের পাঠ্যপুথি প্রণয়নের ক্ষেত্রে মুখ্য উপদেষ্টা হিসাবে কাজ করেছেন।
  
  পুরস্কার
  রূপমঞ্জুরী ঘোষকে ২০০৮ সালে শ্রীশক্তি বিজ্ঞান সম্মান প্রদান করা হয়েছিল।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:পদার্থ বিজ্ঞানী
  বিষয়শ্রেণী:মহিলা পদার্থ বিজ্ঞানী
  বিষয়শ্রেণী:ভারতীয় পদার্থবিজ্ঞানী
title: রূপমঞ্জরী ঘোষ